Arts Management Helsinki

Arts Management Helsinki on vuonna 2012 perustettu kulttuuri- ja taidekentän asiantuntijapalveluyritys. Toiminnan kohderyhmänä ovat taiteilijat ja ryhmät, taidealan organisaatiot, festivaalit sekä muut yhteisöt. Taiteilija-asiakkaiden kanssa organisaatio on järjestänyt muun muassa hautomoja ja konsultointia. Organisaatioille ja taideryhmille yritys on toteuttanut projektikoordinointia, tehnyt selvityksiä sekä organisoinut hankkeita.

Arts Management Helsingin perustivat sen osakkaat, teatteri- ja tanssikentän monipuolisissa tuotantotehtävissä työskennelleet Isabel González ja Outi Järvinen. Yritys perustettiin vastaamaan taiteen tuotantorakenteiden muutokseen Arts Management Helsinki – yritys vastaamaan taide-elämän muutoksiin. Artikkeli Liikekieli.com -verkkolehdessä. http://www.liikekieli.com/archives/4956  sekä täydentämään yhdistys- ja järjestöpohjaista taidekenttää.

Arts Management Helsinki on yhteiskunnallinen yritys, jonka yhtiömuotona on voittoa jakamaton osakeyhtiö. 

 Julkisia projekteja 
Vuonna 2013 Arts Management Helsinki toteutti Tanssin talo ry:n toimeksiantamana palvelukäsikirjahankkeen, jossa kartoitettiin tanssialan palvelutarpeita kuulemalla ja osallistamalla eri tanssin lajien ammattilaisia. Tästä koottiin Tanssin Talon palvelukäsikirja.Tanssin talon palvelukäsikirja 2013. http://tanssintalo.fi/varasto/Palvelukasikirja_31102013.pdf 

Vuonna 2013 Arts Management Helsinki toteutti kyselyn teatterin vapaan kentän toimijoista Suomessa. Kysely toimi aineistona Teatterikeskuksen selvitykselle ”Teatteri- ja orkesterilain ulkopuolisen ammattiteatterikentän toimijat 2014” Teatteri- ja orkesterilain ulkopuolisen ammattiteatterikentän toimijat 2014. Teatterikeskus. http://teatterikeskus.fi/images/selvitys_vapaan_teatterikentantoimijoista.pdf 

Vuosina 2014–2015 Arts Management Helsinki toteutti taiteen freelancereille suunnatun hallinnollisen residenssin pilottiprojektin, jossa seitsemän taiteilijaa sai tukea ja apua oman taiteellisen työnsä toteuttamiseen. Projektiin osallistuivat Hanna Brotherus, Elina Kilkku, Karolina Kucia, Heli Meklin, Eeva Muilu, Sari Palmgren ja Favela Vera Ortiz. Elina Kilkku on kirjoittanut projektin aikana syntyneistä ajatuksista ja oivalluksistaan kirjoitussarjan Teatteri- ja Mediantyöntekijät ry:n julkaisemaan Meteli-lehteen.Elina Kilkku: Kohti parempaa työelämää. Meteli 02/2015. http://www.teme.fi/images/tiedostot/eMeteli-0215.pdf

Vuonna 2014  Arts Management Helsinki  oli mukana tanssija-koreografi Panu Varstalan, koreografi Simo Kellokummun ja tuottaja Outi Järvisen alullepanemassa Kerjäläiset-taideteoksessa. Teoksessa noin 70 suomalaistaiteilijaa toteutti taiteilijan yhteiskunnallista asemaa kommentoivia, A4-muotoisia taideteoksia, jotka lopuksi luovutettiin Suomen valtiolle 19.12.2014. Teoksen vastaanotti eduskunnan sivistysvaliokunnan puheenjohtaja. Suomi saa aikaisen joululahjan: 71 taiteilijaa lahjoittaa teoksensa valtiolle. Aino Frilander, Helsingin Sanomat 18.12.2014. http://www.hs.fi/kulttuuri/a1418875051821

Vuonna 2015 Arts Management Helsinki koordinoi Next Helsinki -ideakilpailun Checkpoint Helsingin toimeksiannosta. Kansainvälinen Next Helsinki oli vaihtoehto Guggenheim Helsinki -arkkitehtuurikilpailulle. 

Syyskuussa 2015 Arts Management Helsinki avasi co-work -yhteisötilan Arts Management co-work, verkkosivu. http://co-work.artsmanagement.fi/ ja palvelukonseptin freelancetaiteilijoille Snellmaninkadulla, Helsingissä. 

Arts Management Helsinki toimi Liikkeellä marraskuussa –nykytanssifestivaalin tuotantotahona vuosina 2012-2016.

Lähteet

Luokka:Suomalaiset konsultointiyhtiöt